यह घटना शहर कोतवाली के मुहल्ला बाइपास की है। यहां पर मुहल्ला शफातपोता निवासी हाजी आलेनबी का गोदाम है। गोदाम में मुहल्ले का ही चौकीदार रहता है। बुधवार रात लगभग बारह बजे चार नकाबपोश बदमाश दीवार फांद कर गोदाम परिसर में आ गए। उन्होंने चौकीदार को बंधक बनाकर लिया तथा लूटपाट शुरू कर दी। बदमाशों ने चौकीदार से तीन सौ रुपये की नकदी, गोदाम में रखे पांच बैंटरें व लोहे का अन्य सामान लूट लिया। घटना को अंजाम देकर बदमाश जान से मारने की धमकी देते हुए फरार हो गए। सुबह को चौकीदार ने गोदाम स्वामी को घटना के बारे में बताया तो वह मौके पर पहुंचे। गोदाम स्वामी ने बताया कि बदमाश गोदाम से लगभग एक लाख रुपये का सामान लूट कर ले गए हैं। उन्होंने घटना की रिपोर्ट दर्ज कराने के लिए तहरीर दे दी है।